АРХАНГАЙ АЙМГИЙН ЗАСАГ ДАРГА
Б.ЦЭРЭННАДМИДЫН ТОВЧ НАМТАР

Бямбадоогийн Цэрэннадмид нь Баянхонгор аймгийн Баянхонгор суманд 1984 онд төрсөн. 
1991-1999 онд Архангай аймгийн Булган сумын дунд сургууль, 1999-2001 онд Эрдэнбулган сумын Хүмүүн 3 дугаар сургуульд суралцаж төгссөн, 2001-2005 онд Соёлын дээд сургуулийг Музейн ажлын арга зүйч-жуулчлал зохион байгуулагч мэргэжлээр, 2011-2012 онд Удирдлагын академийг Нийгмийн удирдлагын мэргэшлээр дипломын зэрэгтэйгээр, 2018-2019 онд Төрийн захиргааны менежмент мэргэшлээр бакалаврын зэрэгтэй тус тус төгссөн.
2005-2008 онд Соёлын дээд сургуульд багш, 2009-2011 онд Архангай аймгийн Мэргэжил, сургалт, үйлдвэрлэлийн төвийн дэд захирлаар, 2011-2016 онд Архангай аймгийн Музейн захирлаар, 2016-2020 онд Архангай аймгийн Засаг даргын тамгын газрын даргаар, 2020 оноос Архангай аймгийн Монгол Ардын Намын хорооны даргаар, 2023 оны 03 дугаар сараас Архангай аймгийн Засаг даргаар томилогдон ажиллаж байна.


